Тақырыбы: Қыс қызығы- тамаша. Мақсаты:Мектеп жасына дейінгі балалардың спорт туралы білімдерін кеңейту, қызығушылықтарын арттыру. Ата-аналардың балабақшамен тығыз байланысын дұрыс жолға қою және қысқы ойындарға ата-аналардың белсене қатысып, нәтижелі болатындығына көз жеткізу.

Қажетті құралдар:кедіргелер,қар,шелектер,сәбіз,шана. Түрі: Қысқы сайыс

Көрнекілігі. Шарлар, Жалаулар,Әсем әуен ойналды.

Жүргізуші: Құрметті ата - аналар, балалар, балабақша ұжымы, қонақтар қош келдіңіздер! Біздің «Ерте жас тобында»бүгін үлкен мереке.Біздің бүлдіршіндеріміздің ата - аналары арасында «Қыс қызығы тамаша» сайысы өтпекші, сайысқа түсетін 2 тобымыз бар. (Топтарды шақыру)

«Тұлпар» тобы «Сұңқар» тобы.

 Топтарымызға сәттілік тілеп, қошемет көрсетейік. Музыка ойналады. Алдымен әділ - қазы алқасын сайлаймыз.

1.Айдана Зайдоллақызы(әдіскер)

2.Нұрлаш Жеңісқызы (психолог)

3.Айнаш Каримқызы (ата-ана)

Енді сайыс түрлерімен таныстырып өтейін.

1.«Біздің сәтті күніміз» таныстыру. 2. «Такси» ойыны. 3. «Қар жинау» ойыны . 4. «Аққала жасау» ойыны. 5. «Қай топтың шанасы алда» сайысы. Жүргізуші:

Кане, бір- бірімізді қостаймыз, Бүгінгі жарысымызды бастаймыз. «Жеңіске жетеміз» - деп , Жалынды ұран тастаймыз.

 Психологиялық сәт:

«Қуаныш шеңбері » ата- аналар бір – біріне жылылық лебіздерін білдіріп, сәттілік тілейді.

Армысың ару күн!

Армысың асыл жер!

Армысың көк аспан!

Армысың ата-ана!

Жылуыма жылу бер

Міне менің қолым .

Сайысымызды бастаймыз. 1. «Біздің сәтті күніміз» Тұлпар тобы ұраны: Қатар өскен құрдасқа, Жарыс ұнап тұрмасқа. Қуып жету жақсы гой, Озып шығу бір басқа.

Топтың атын, ұранын, төс белгісін таныстыру.

2. «Сұңқар» тобы ұраны: Ұшақтан да ұшқырмыз , Желден озған жүйрікпіз. Жарысуға сендермен, Келіп тұрған мықтымыз. Топтың атын, ұранын, төс белгісін таныстыру

2. «Такси» ойыны. (Топ басшылары кедергілердің арасымен жүгіріп топ мүшелерін бір- бірлеп жинау)

3. «Қар жинау» ойыны. (Кішкентай шелекпен қар алып,кедергілерден өтіп үлкен шелекті толтыру)

4. «Қай топтың шанасы алда» сайысы. (Ата-аналар өз балаларын шанаға мінгізіп кедергілерден өтіп, жылдам келуге жұмыстанады) Сайысымыз аяқталып өз мәресіне жетті.Әділқазы мүшелеріне сөз береміз. Диплом тапсыру